1943 шеран апрель кхачале лакхара лейтенант Плотянский вара Къилбаседан Кавказан фронтан 18-гӀа армин 107-гӀа къастина кхиссархойн бригадан талламхойн ротан куьйгалхо. Иза шен майраллица билгалвелира Малая земля схьайоккхуш хилла тӀамтӀехь. 1943 шеран 16 апрелехь талламхойн тобанан коьртехь цо кхиамца чекхъяккхира тӀемца таллам, 3 дзот схьа а йоккхуш, йийсархо схьа а лоцуш, кхоъ мостагӀийн тӀелатар юха а тухуш. 1943 шеран 17 апрелехь Мысхако юртан уллехь Плотянский шен рота мостагӀан дуьхьала тӀелатан хьалагӀаттийра. Салтиш немцойн доккха зен а деш юхатуьйхуьра.